Vygrių vyskupija

Vygrių vyskupija () – vyskupija, įkurta 1799 m., kai po ATR padalinimo dalis Vilniaus vyskupijos atiteko Prūsijos imperijai. Centras – Vygriai, kur buvo kamaldulių vienuolynas, vyskupo rezidencija 1799–1802 m. buvo Gražiškiai. Vyskupija panaikinta 1818 m., jos vietoje įkurta Seinų vyskupija. 

 Suskirstymas 

Vyskupija suskirstyta į 14 dekanatų: Alvito dekanatas, Augustavo dekanatas, Balstogės dekanatas, Bielsko dekanatas, Briansko dekanatas, Drohičino dekanatas, Knišino dekanatas, Prienų dekanatas, Simno dekanatas, Sokulkos dekanatas, Tykocino dekanatas, Virbalio dekanatas, Vygrių dekanatas, Zapyškio dekanatas.

1807 m. Tilžės taika numatė Prūsijos teritorijų perėmimą, įkurta Varšuvos kunigaikštystė. Balstogės sritis su 6 dekanatais ar jų dalimis atiteko Rusijos imperijai, be popiežiaus pritarimo parapijas perėmė Mogiliavo arkivyskupija, tad Vygrių vyskupija neteko 61 parapijos.

 Istorija 

Po III ATR padalijimo dalis Lucko, Vilniaus ir Žemaičių vyskupijų atiteko Prūsijai. Iš pradžių jas administravo Plocko vyskupas. Lenkiškos dalies oficijolu paskirtas Bielsko klebonas Jonas Šijkovskis, po jo mirties 1798 m. – Jonas Klemensas Golaševskis. Lietuviškas parapijas administravo Gražiškių klebonas Mykolas Pranciškus Karpavičius.

Prūsijos valdžia ėmėsi veiksmų steigti naują vyskupiją, 1796 m. pradėtos derybos su Roma. 1797 m. kovo 16 d. popiežius Pijus VI išleido bulę dėl Vygrių vyskupijos steigimo. Vygrių vyskupija oficialiai įkurta 1799 m. kovo 16 d.Titular Episcopal See of Wigry. Gcatholic.org (tikrinta 2025-11-25). Jai priskirtos:
 Lucko vyskupijos 44 bažnyčios;
 Vilniaus vyskupijos dalis (90 bažnyčių): Alvito dekanatas, Augustavo dekanatas, Gardino dekanatas, Knišino dekanatas, Simno dekanatas, dalis Trakų ir Kauno dekanatų;
 Žemaičių vyskupijos dalis (15 bažnyčių): Veliuonos dekanato dalis, buvusi kairiajame Nemuno krante.

Vyskupija neturėjo kapitulos ir seminarijos. 1815 m. Lenkija atiteko Rusijos imperijai, 1818 m. birželio 30 d. Vygrių vyskupija reformuotą į Seinų vyskupiją.

 Vyskupai 

Iš viso buvo 2 vyskupai, 1803–1805 m. vyskupas nepaskirtas:Diocese of Wigry. Catholic-hierarchy.org (tikrinta 2025-11-14).

 Nuo  Iki  Vyskupas  Nuotrauka  Svarbi veikla 1799 m. kovo 28 d.  1803 m. lapkričio 5 d.  Mykolas Pranciškus Karpavičius  70px  1805 m. birželio 26 d.  1818 m. birželio 30 d.  Jonas Klemensas Golaševskis  70px  Tapo Seinų vyskupu.

 Titulinė vyskupija 

2014 m. gruodžio 13 d. popiežiaus Pranciškaus sprendimu tapo tituline vyskupija. Tą pačią dieną popiežius Pranciškus paskyrė Marek Szkudło Vygrių vyskupu.Bishop Marek Szkudło. Catholic-hierarchy.org (tikrinta 2025-11-14).

 Šaltiniai 

Kategorija:Romos katalikų vyskupijos Lenkijoje
Kategorija:Prūsijos karalystė